ห้องอาหารปทุมมาศตั้งอยู่ที่ชั้น 1 ของโรงแรมสุโกศสซึ่งสามารถเดินทางได้โดย BTS ลงราชดำริ แล้วเลี้ยวขวาเข้าถนนศรีอยุธยา
สำหรับ Sunday brunch ที่นี่เรียกว่า Foie gras Sunday brunch แสดงว่าควรจะมี Foie gras เป็นพระเอกหลัก
ร้านค่อนข้างคับแคบพอควร โต๊ะมีจัดออกมาที่ระเบียงของร้าน แต่ก็ยังอยู่ในโรงแรมอยู่ดี
เริ้มต้นด้วย Caesar salad ผักชิ้นใหญ่ น้ำสลัดออกเปรี้ยวนำเค็มตาม กรูตองก์กรอบแข็ง มีกลิ่นกระเทียม เบคอนค่อนข้างแห้งแข็ง ออกเค็มนิดๆ
ซาชิมิ ชิ้นปลาไม่เย็น ไม่สด สีน่ากลัวพอควร ปูอัดแห้งแข็ง ไข่หวานเจี๊ยบ
ต่อมาขอเป็นอาหารร้อนแบบตัก
ฮะเก๋า แป้งหนา แห้ง กุ้งออกหวานเค็ม
ขนมจีบกุ้ง เนื้อหนึบๆ ค่อนข้างแห้ง กุ้งรสหวานๆเค็มๆ
ซาลาเปาไส้หมูแดง แป้งนุ่ม ไส้หวานมาก มีเค็มนิดๆ หมูแดงเป็นชิ้นลูกเต๋า ไม่แข็งมาก
ซาลาเปาไส้หมูสับไข่เค็ม แป้งนุ่มเหมือนกัน รสหวาน หมูสับเด้ง มีกลิ่นรากผักชี พริกไทย เค็มนิดๆ
ซาลาเปาไส้ครีม แป้งนุ่ม ไส้ยังมีความสากนิดๆ หวาน ข้น กลิ่นเป็นวานิลลาสังเคราะห์
แกงคั่วส้มสับปะรดกุ้ง รสหวานมัน แต่กุ้งนุ่มจนแทบเละ
ข้าวผัดกุนเชียง ข้าวผัดค่อนข้างแห้ง ไม่แข็ง รสจืด กุนเชียงหวานๆ
กระเพาะปลาน้ำแดง กระเพาะปลานุ่ม เค็มนิด เผ็ดหน่อย ไม่ข้นมาก
Paellae ข้าวนุ่ม เป็นก้อน มีกลิ่นพริกหยวก เนื้อสัตว์ทั้งกุ้งและไก่แห้งมาก
ต่อมาเป็นอาหารสั่ง เริ่มจากพระเอกของมื้อนี้ ฟัวกราส์นั่นเอง
ฟัวกราส์บลูเบอร์รี่ ฟัวกราส์ผิวเกรียมนิดๆ ข้าในนุ่ม ซอสหวานนำ เปรี้ยวตาม
ฟัวกราส์ซอสมะขาม ซอสรสเปรี้ยวนำ ค่อนข้างใส
ต่อไปเป็นอาหารประเภทเส้น
ผัดไทย เส้นเหนียวนุ่ม รสเปรี้ยวนำ เค็มและหวานตาม 
Spaghetti carbonara เส้นหนึบๆ น้ำซอสไม่เยอะมาก ค่อนข้างมัน ออกเค็มนิดๆ
Spaghetti carbonara เส้นหนึบๆ น้ำซอสไม่เยอะมาก ค่อนข้างมัน ออกเค็มนิดๆ
สเต๊กสั่งไปอย่างเดียว สเต๊กเนื้อ เนื้อนุ่ม บางมาก เค็มนิดๆ แต่ดูไม่ค่อยเหมือนสเต๊กเลย
สำหรับอาหารทะเล โดยส่วนตัวคิดว่าเด่นกว่าฟัวกราส์อีก เพราะสามารถเลือกจะเอาปลาอะไร และเอาไปทำอะไร
กุ้งผัดซอสเสฉวน กุ้งเนื้อแน่น หวาน น้ำซอสเปรี้ยว หวาน ออกเผ็ดนิดๆ
แซลมอนเทอริยากิ ปลานุ่ม แต่ที่ผิวกระด้างแข็งมาก น้ำซอสใส หวาน เค็ม
Steamed mackerel ปลาเนื้อนุ่ม หวาน น้ำจิ้มเป็นแบบเต้าเจี้ยว รสหวานและเผ็ด
ต่อไปเป็นของหวาน
Pandan sankhaya cake เค้กเนื้อนุ่ม หวานมาก
Strawberry rose cake เค้กแห้งและแข็ง ส่วนมูสเนื้อเนียน กลิ่นกุหลาบชัดมาก
Caramel custard เนื้อเนียนนุ่ม หวานนิดๆ มีกลิ่นวานิลลา
Waffle ทำร้อน เนื้อเหนียวนุ่ม ส่วนครีมออกหวานนิดๆ
สำหรับชาล้างปากที่นี่เป็นชาลิปตัน